<classify> Timu hizo zilidai hazikutendewa haki katika mechi zao za mwisho za Ligi Kuu Tanzania Bara na kusababisha kupoteza mechi hizo na kushuka daraja.Msemaji wa TFF, Baraka Kizuguto alisema kuwa hawajapokea barua ya malalamiko kutoka kwa timu yoyote kati ya Ruvu Shooting na Polisi Moro, zinazolalamikia kuonewa katika mechi zao.Alisema timu zinajua utaratibu wa kufuata, na hadi sasa jana saa 10 jioni, hakuna timu iliyokuwa imewasilisha barua ya malalamiko kwa TFF.Timu ya Ruvu Shooting iliyoshushwa daraja imetoa malalamiko mazito kwa Shirikisho la Soka Tanzania TFF ikidai kuwa pamoja na kufanyiwa ndivyo sivyo uwanjani katika mchezo wao wa mjini Shinyanga, wachezaji wake pia walipuliziwa sumu kabla ya kuanza mchezo.Ruvu Shooting ilicheza mchezo wake wa mwisho dhidi ya Stand United kwenye uwanja wa Kambarage mjini Shinyanga na kufungwa bao 1-0 lililowashusha daraja.Akizungumza na gazeti hili msemaji wa timu hiyo, Masau Bwire alisema jana kuwa wapinzani wao walinyunyiza sumu katika chumba cha kubadilishia nguo iliyowafanya kuishiwa nguvu na kuumwa na macho na kuwashwa mwilini.Alisema kuwa malalamiko hayo yote yapo katika barua waliyoiwasilisha TFF wakilaani vikali vitendo hivyo vya hujuma walivyofanyiwa wakiwa Shinyanga.Pia timu hiyo ililalamikia kitendo cha bao lao kukataliwa na mwamuzi bila sababu zote huku wachezaji wao wakichezewa rafu ovyo bila mwamuzi kuchukua hatua yoyote.Kocha wa Polisi Morogoro, John Tamba alisema timu yao haikutendewa haki katika mchezo wao wa mwisho waliofungwa na Mbeya City kwenye uwanja wa Sokoine mjini Mbeya.Ruvu Shooting imemaliza ligi ikiwa katika nafasi ya 13 baada ya kujikusanyia pointi 29 sawa na Mgambo Shooting ya Tanga pamoja naTanzania Prisons ya Mbeya, lakini zimetofautiana kwa tofauti ya mabao tu.Polisi Moro wenyewe walikuwa na pointi 25 tu baada ya kucheza mechi 26 na kufungwa mara 11 na kushinda mara tano na kufungwa mabao 27 na kufunga 16.  <topic>: MICHEZO 